paragraph_text: Hans Lindberg, (Høje-Taastrup, 1. kolovoza 1981.), rukometaš reprezentacije Danske i rukometnog kluba HSV Hamburg. Svoju rukometnu karijeru započinje još kao 14-o godišnjak u lokalnom rukometnom timu Ølstykke ali na visokom nivou igra tek od 1999. za Team Helsinge. Broj pogodaka zadnje tri sezone u klubu stavile su ga na top ljestvicu danske lige po broju pogodaka i to redom: drugi, treći pa opet drugi. Prelazi u Viborg HK 2005. Počinje igrati za reprezentaciju 2003. ali nije bio na EP u Rukometu 2006. Igrao je za dansku reprezentaciju na SP u rukometu 2007. i s njima osvojio broncu ali je imao slabu minutažu. U Norveškoj na EP u rukometu 2008. igra za Dansku koja u finalu pobjeđuje reprezentaciju Hrvatske. Na Olimpijskim igrama u Pekingu igra za Dance koji osvajaju četvrto mjesto. Igra i za dansku rukometnu reprezentaciju na SP u Švedskoj 2011. godine.